এসময় তিনি বলেন, নবী-রাসূলগণ দুনিয়াতে আগমন করেছেন, মানুষকে তাদের সঠিক গন্তব্যস্থল সম্পর্কে স্মরণ করিয়ে ঈমান-আমল মজবুতির মাধ্যমে পরকালীন কামিয়াবীর পথে আহ্বান জানাতে। ক্ষণস্থায়ী ভোগ-বিলাসিতার জন্যে মানুষ কত শত চেষ্টা সাধনার মধ্যে সময় কাটাচ্ছে। অথচ মুসলমানদের অনেকেই দুনিয়াকে ক্ষণস্থায়ী জীবন বলে মুখে স্বীকার করলেও পরকালীন স্থায়ী জীবনের সুখ-শান্তি এবং আল্লাহ-রাসূলের রাজি-খুশির জন্যে ইবাদত-বন্দেগী ও দাওয়াতী কার্যক্রম থেকে অনেক দূরে সরে আছেন। ভোগ-বিলাসিতায় মত্ত হয়ে ইসলামের সুমহান শিক্ষা থেকে দূরে সরে পড়ার কারণেই বিশ্বব্যাপী মুসলমানগণ আজ দুর্দশার শিকার।